Chatham
Store norske leksikon,Geografi,Verdens geografi,Europa,Storbritannia og Nord-Irlands geografi
Chatham er en havneby i Storbritannia, England, i grevskapet Kent, ved munningen av elven Medway. Den danner sammen med nabobyene Gillingham og Rochester et større byområde, Medway Towns. Chatham har 76 792 innbyggere (2011).
Byen vokste opp dokkanlegget og skipsverftet anlagt av Henrik 8 og senere videreutviklet av Karl 1, men allerede på 800-tallet ble det bygget krigsskip her. Flåtestasjonen ble grunnlagt i 1588 av Elizabeth 1, men ble nedlagt på begynnelsen av 1980-tallet og er i dag kulturminne og marina. Chatham hadde særlig stor betydning under krigen mot Nederland og Frankrike.Byen er i dag et handelssenter, beliggende i den sørøstre utkant av London-regionen.